Raideliikenneonnettomuus

Raideliikenneonnettomuus tarkoittaa raideliikenteessä junalle, raitiovaunulle tai metrolle tapahtunutta onnettomuutta, jossa ne vaurioituvat tai suistuvat kiskoilta tai niiden matkustajille tai henkilokunnalle sattuu henkilövahinkoja. Tasoristeysonnettomuutta pidetään raideliikenneonnettomuutena vain, jos raideliikenteeseen käytetty kulkuneuvo suistuu kiskoilta tai sen matkustajille tai henkilokunnalle sattuu henkilövahinkoja. Ihmisten tai eläinten jäämistä liikkuvan raideliikennekulkuneuvon alle ei pidetä raideliikenneonnettomuutena. Suomessa raideliikenneonnettomuudet tutkii Onnettomuustutkintakeskus. Ihmisten tai eläinten allejäännit puolestaan kuuluvat poliisin tutkittaviksi.

Tuhoisimpia raideliikenneonnettomuuksia 
 Telwattan junaturma (26. joulukuuta 2004) – Arviolta yli 1 700 ihmistä kuoli Sri Lankan Telwattassa, kun Intian valtameren maanjäristyksen aiheuttama tsunami tuhosi junan.
 Biharin junaturma (kesäkuu 1981) – Noin 800 ihmistä kuoli Intian Biharissa junan suistuttua sillalta. Sen aiheuttajaksi on epäilty muun muassa syklonia.
 Ufan junaturma (4. kesäkuuta 1989) – 575 ihmistä kuoli ja yli 800 loukkaantui Neuvostoliiton Ufassa tapahtuneessa nestekaasuräjähdyksessä.

Raideliikenneonnettomuuksia Suomessa 
 Junien yhteentörmäys Riihimäen eteläpuolella (1877) – veturit vaurioituivat ja viisi tavaravaunua murskaantui 
 Pitäjänmäen junaonnettomuus (13. kesäkuuta 1910)
 Hikiän junaturma (19. heinäkuuta 1918) – Kolme kuollutta ja seitsemän loukkaantunutta. 
 Martinkylän junaturma (20. syyskuuta 1918) – 10 kuollutta ja 7 loukkaantunutta.
 Vilppulan junaonnettomuus – halkoja kuljettanut juna törmäsi ratapihalla hevoskuljetusvaunuun. Kolme kuollutta.
 Viipurin raitiovaunuonnettomuus (12. syyskuuta 1920) – Viisi kuollutta ja ainakin kymmenen loukkaantunutta. Suomen pahin raitiovaunuonnettomuus.
 Helsingin junaturma (28. elokuuta 1926) – Veturi 674 matkustajajunineen ajoi Helsingin rautatieaseman sisälle, 18 loukkaantunutta.
 Äystön junaonnettomuus (14. heinäkuuta 1936) – ei kuolleita.
 Iittalan junaturma (3.–4. maaliskuuta 1940) – 31 kuollutta.
 Turengin junaturma (12. maaliskuuta 1940) – 39 kuollutta ja yli 60 loukkaantunutta (Suomen historian pahin junaturma).
 Putikon junaturma (18. maaliskuuta 1940) – 14 kuollutta ja 23 loukkaantunutta.
 Halikon junaonnettomuus (26. lokakuuta 1941) – kaksi tavarajunaa törmäsi yhteen, ei kuolleita.
 Ähtärin junaturma (5. elokuuta 1942) – Saksalainen sotilasjuna, noin 30 kuollutta.
 Helsingin junaturma (22. lokakuuta 1944) – Turun matkustajajuna törmäsi Helsingin rautatieasemaan, ei loukkaantuneita tai kuolleita. 
 Kuurilan junaturma (15. maaliskuuta 1957) – 26 kuollutta ja 50 loukkaantunutta (rauhanajan pahin junaturma).
 Linnunlaulun junaturma (huhtikuu 1970) – Paikallisjuna ja veturi törmäsivät, yksi kuollut.
 Kannonkosken tasoristeysturma (22. helmikuuta 1971) – Pienoisbussi ja ratakuorma-auto törmäsivät toisiinsa, kuusi koululaista kuoli.
 Järvelän junaturma (22. huhtikuuta 1972) – Tavarajuna suistui kiskoilta, jolloin kahdesta rikkoutuneesta säiliövaunusta valui maahan 75 000 litraa öljyä.
 Kempeleen junaturma (5. toukokuuta 1977) – Kaksi kuollutta ja 68 loukkaantunutta.
 Hyvinkään junaturma (28. tammikuuta 1981) – Porin pikajuna törmäsi kuorma-autoon tasoristeyksessä, viisi kuollutta ja 15 loukkaantunutta.
 Lapuan junaturma (30. tammikuuta 1986) – Henkilöjunan ja tavarajunan yhteentörmäys, 15 loukkaantunutta.
 Lapuan junaturma (6. joulukuuta 1986) – Erikoispikajuna Lapponia, kaksi loukkaantunutta.
 Helsingin junaturma (5. lokakuuta 1990) – Tavarajuna törmäsi Helsingin rautatieasemaan.)
 Karjaan junaturma (24. toukokuuta 1992) – Kolme vaunua vahingoittui korjauskelvottomiksi. 
 Nakkilan junaturma (12. syyskuuta 1993) – Veturi ja kolme matkustajavaunua suistui raiteilta kiskoille kasatun esteen vuoksi, kaksi veturinkuljettajaa ja kaksi matkustajaa loukkaantui.
 Kausalan junaturma (13. tammikuuta 1995) – Erikoispikajuna Sibelius, kuusi loukkaantunutta.
 Jokelan junaturma (21. huhtikuuta 1996) – Neljä kuollutta ja 75 loukkaantunutta.
 Jyväskylän junaturma (6. maaliskuuta 1998) – 10 kuollutta ja 94 loukkaantunutta.
 Suonenjoen junaturma (12. elokuuta 1998) – 26 loukkaantunutta.
 Iin junaturma (9. helmikuuta 2000) – 11 loukkaantunutta.
 Helsingin junaturma (4. tammikuuta 2010) – Neljä Intercity-junan vaunua törmäsi Helsingin rautatieaseman vieressä olevaan Holiday Innin ja Ernst&Youngin rakennukseen, syynä inhimillinen virhe.
 Helsingin junaonnettomuus (26. huhtikuuta 2010 - Keravalta Helsinkiin matkalla ollut K-juna putosi kiskoilta ja rikkoi sähkötolpan. Kukaan ei loukkaantunut.
 Vammalan junaturma (5. huhtikuuta 2013) – Tavarajunan 43 vaunusta 17 suistui kiskoilta ja kaksi vaunua kaatui.
 Raaseporin tasoristeysturma (26. lokakuuta 2017) – VR:n kiskobussi törmäsi armeijan maastokuorma-autoon. 4 kuollutta ja 11 loukkaantunutta.
 Paltamon junaonnettomuus (26. elokuuta 2021) – Intercity-juna törmäsi henkilöautoon. 2 kuollutta, junan matkustajista kukaan ei loukkaantunut.

Katso myös 
Elisenvaaran pommitus

Lähteet

Aiheesta muualla